આમ પણ કાંઈ આ ફિલ્મ સાવ નાખી દીધા જેવી નથી. આ ફિલ્મ જોઈને તમે હરિયાણવી બોલીની ગાળો શીખી શકશો. તમારા દિમાગની નસો ખેંચાવા છતાં તમારે અઢી કલાક બેસી રહેવું પડશે એટલે ‘એન્ગર મૅનેજમેન્ટ’ની નાનકડી એક્સરસાઇઝ થઈ જશે. એ ઉપરાંત આ સંસારમાં દેહવિક્રયની કેવી ગંદી પ્રવૃત્તિઓ ચાલતી હોય છે, રાજકારણીઓ અને પોલીસ કેવાં નઠારાં કામ કરે છે, સ્ત્રીઓ સાથે કેવું-કેવું થતું હોય છે એવી વરવી વાસ્તવિકતાનું જ્ઞાન પણ એક જ ફિલ્મની ટિકિટમાં મેળવી શકશો. ઇન શૉર્ટ, જિમી શેરગિલના નામનું ટૅટૂ કરાવવા તૈયાર થઈ જાય એવા તેના ડાઇહાર્ડ ફૅન્સ સિવાય કોઈને મજા આવે એવી આ ફિલ્મ નથી.